Fuarê Kitaban ê Şehîd Herekolî yo 5. qedîya. Fuar şaristanê Qamişloyî yê Rojawanî de ame kerdene. Tirkîya, Vakurê Kurdîstanî, Başûr, Sûrîye, Iraq, Îtalya, Lubnan ra  bi temamî 44 weşanxaneyî, 130 hezar kitanî tewrê fuarî bîyî. Fuar 8 roja dewam kerd.
Dadîya Şehîd Herekol (Huseyîn Çawiş) merasîmê akerdişê fuarî de qisey kerdbî û vatbi: ''Şima ra zaf Herekolî do vejîyê.''
Fuar de kitabê neweyî yê nuştoxan zî ameyî pêşkêşkerdene. Fuar de çarçewa edebîyat, huner, sîyaset, nuştoxan de 10 semînerî û 7 sempozyumî ameyî kerdene, Serêkanîyê ser o fîmo dokumenter ame mojnayene û pêramotişî ameyî kerdene.
Peynîya fuarî de selahîyetdaran beşdaran rê sipas kerd û weşanxaneyan rê xelatî dayî. Mesuldara beşê domanan Rona Agît rê zî xelat dîyaye.
Hetê bînî ra Rojawan de mîyanê serre de 120ê ci kurdkî 200 kitabî ameyî çapkerdene
